
[bookmark: _GoBack]«Եվրասիական տնտեսական միության մասին» 2014 թվականի մայիսի 29-ի պայմանագրում Եվրասիական տնտեսական միության անդամ պետությունների միջեւ ներմուծման մաքսատուրքերի գումարների փոխանցման մասով փոփոխություններ կատարելու մասին

Եվրասիական տնտեսական միության անդամ պետությունները, այսուհետ՝ անդամ պետություններ,
առաջնորդվելով «Եվրասիական տնտեսական միության մասին» 2014 թվականի մայիսի 29-ի պայմանագրի 115-րդ հոդվածով,
համաձայնեցին հետեւյալի մասին.

Հոդված 1
«Ներմուծման մաքսատուրքերի (համարժեք այլ տուրքերի, հարկերի եւ վճարների) գումարները հաշվեգրելու եւ բաշխելու, դրանք որպես եկամուտ անդամ պետությունների բյուջեներ փոխանցելու կարգի մասին» արձանագրության մեջ («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 5 հավելված) կատարել հետեւյալ փոփոխությունները. 
28-րդ կետից «ԱՄՆ դոլարով» բառերը հանել. 
լրացնել հետեւյալ բովանդակությամբ 291 կետ.
«291.	Անդամ պետությունների ազգային (կենտրոնական) բանկերը փոխադարձ համաձայնությամբ ժամանակավոր հիմունքով՝ 2 տարին չգերազանցող ժամկետով, սույն արձանագրության կատարման համար միմյանց միջեւ կնքված պայմանագրերով կարող են սահմանել, որ սույն արձանագրության 29-րդ կետի առաջին պարբերությունում նշված՝ 2022 թվականի հունվարի 1-ից ծագած հանդիպակաց պարտավորությունների՝ ԱՄՆ դոլարով գումարները կամ սույն արձանագրության 29-րդ կետի չորրորդ պարբերությունում նշված՝ այդ պարտավորությունների մեծությունների միջեւ տարբերության՝ ԱՄՆ դոլարով գումարները փոխանցվում են ռուսական ռուբլով՝ դրամական միջոցները մեկ անդամ պետության ազգային արժույթով այլ անդամ պետության հաշվին արտարժույթով փոխանցելու օրվան հաջորդող աշխատանքային օրվա դրությամբ նշված գումարների վճարող հանդիսացող ազգային (կենտրոնական) բանկի կողմից սահմանված պաշտոնական փոխարժեքներով:
Անդամ պետությունների ազգային (կենտրոնական) բանկերի կողմից սույն կետի առաջին պարբերությանը համապատասխան փոխանցումներն իրականացնելու դեպքում սույն արձանագրության դրույթների կիրառումն իրականացվում է՝ հաշվի առնելով հետեւյալ առանձնահատկությունները՝
ռուսական ռուբլով դրամական միջոցների փոխանցման մասով պարտավորությունները կատարվում են սույն արձանագրության 29-րդ կետի երկրորդ պարբերությամբ սահմանված ժամկետում.
պահանջների բավարարման՝ սույն արձանագրության 29-րդ կետի հինգից ութերորդ պարբերություններով նախատեսված հերթականությունը, ինչպես նաեւ անդամ պետության՝ ազգային (կենտրոնական) բանկի հետ համապարտ պատասխանատվությունը, որը նախատեսված է սույն արձանագրության 29-րդ կետի իններորդ պարբերությամբ, կիրառվում են ռուսական ռուբլով դրամական պարտավորությունների նկատմամբ.
սույն արձանագրության 30-րդ կետով նախատեսված՝ անդամ պետությունների միջեւ փոխհաշվարկները կատարվում են ռուսական ռուբլով՝ դրամական միջոցներն ազգային արժույթով փոխանցելու օրվան հաջորդող աշխատանքային օրվա դրությամբ ազգային (կենտրոնական) բանկերի կողմից սահմանված պաշտոնական փոխարժեքներով.
սույն արձանագրության 31-րդ կետով նախատեսված տույժերի գումարները վճարվում են ռուսական ռուբլով՝ նշված տույժերի վճարող հանդիսացող ազգային (կենտրոնական) բանկի կողմից սահմանված՝ դրանց փոխանցման ամսաթվի դրությամբ գործող պաշտոնական փոխարժեքներով.
սույն արձանագրության 35-րդ կետի կիրառման դեպքում երկու անդամ պետությունների միջեւ հաշվարկների (այդ թվում՝ երկու անդամ պետությունների ազգային (կենտրոնական) բանկերի միջեւ հաշվարկների) իրականացման աշխատանքային օր է համարվում այն օրը, որը միաժամանակ աշխատանքային օր է այդ երկու անդամ պետությունների եւ Ռուսաստանի Դաշնության համար:».
38-րդ կետում «29-րդ կետում» բառերից հետո ավելացնել «եւ 291-րդ կետում» բառերը:

Հոդված 2
«Ներմուծման մաքսատուրքերի (համարժեք այլ տուրքերի, հարկերի եւ վճարների) գումարները հաշվեգրելու եւ բաշխելու, դրանք որպես եկամուտ անդամ պետությունների բյուջեներ փոխանցելու կարգի վերաբերյալ» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 5 հավելված) 31-րդ կետով նախատեսված՝ անդամ պետությունների ազգային (կենտրոնական) բանկերի կողմից պարտավորությունները չկատարելու կամ ոչ պատշաճ կատարելու համար տույժերը 2022 թվականի հունվարի 1-ից մինչեւ սույն արձանագրությունն ուժի մեջ մտնելու ամսաթիվն ընկած ժամանակահատվածի համար չեն կիրառվում:

Հոդված 3
Սույն արձանագրությունը ժամանակավորապես կիրառվում է անդամ պետությունների կողմից այն ստորագրելու օրվանից, իսկ այն անդամ պետության համար, որի օրենսդրությամբ նախատեսված չէ միջազգային պայմանագրերի ժամանակավոր կիրառման հնարավորություն, սույն արձանագրությունը կիրառվում է այդ անդամ պետության կողմից սույն արձանագրությունն ուժի մեջ մտնելու համար անհրաժեշտ ներպետական ընթացակարգերի կատարման օրվանից:
Սույն արձանագրության դրույթները տարածվում են 2022 թվականի հունվարի 1-ից հետո ծագած իրավահարաբերությունների վրա։
Սույն արձանագրությունն ուժի մեջ է մտնում այն ուժի մեջ մտնելու համար անհրաժեշտ ներպետական ընթացակարգերն անդամ պետությունների կողմից կատարվելու մասին վերջին գրավոր ծանուցումն ավանդապահի կողմից դիվանագիտական ուղիներով ստանալու օրվանից եւ գործում է մինչեւ 2024 մայիսի 31-ը ներառյալ։
Կատարված է Մոսկվա քաղաքում 2023 թվականի նոյեմբերի 21-ին, մեկ բնօրինակից՝ ռուսերեն։
Սույն արձանագրության բնօրինակը պահվում է Եվրասիական տնտեսական հանձնաժողովում, որը, որպես սույն արձանագրության ավանդապահ, անդամ պետություններից յուրաքանչյուրին կուղարկի դրա հաստատված պատճենը։

	Հայաստանի Հանրապետության կողմից՝
	Բելառուսի Հանրապետության կողմից՝
	Ղազախստանի Հանրապետության կողմից՝
	Ղրղզստանի Հանրապետության կողմից՝
	Ռուսաստանի Դաշնության կողմից՝



4
